הזוג הזה

הזוג הזה הוא סינגל שהוקלט על ידי הזמר הישראלי מרגי. השיר יצא לאור ב-6 בינואר 2019 כסינגל שלא מתוך אלבום, על ידי חברת התקליטים Mobile1 Music.

עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. כמו כן, זכה במקום השביעי במצעד השנתי של גלגלצ, במקום ה-20 במצעד השנתי של כאן גימל ובמקום השמיני במצעד השנתי של מדיה פורסט.

רקע וכתיבה 
השיר נכתב על ידי סטטיק וג'ורדי והופק על ידי ג'ורדי. השיר הוא בסגנון פופ.

יוסי חרסונסקי הפנה כלפי השיר ביקורת חיובית תוך שהעניק לו שלושה וחצי כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-1.8 מיליון השמעות.

וידאו קליפ 
הווידאו קליפ הנלווה שצולם לשיר, בוים על ידי נמרוד פלד והועלה לערוץ היוטיוב של מרגי ב-6 בינואר 2019, בסמוך לצאתו כסינגל.

נכון למאי 2023 מונה הצפיות של הקליפ עומד על 25 מיליון והוא הקליפ הנצפה ביותר של מרגי בפלטפורמה.

מיקומי שיא

קישורים חיצוניים 
 לדף השיר באתר הספרייה הלאומית

הערות שוליים 

סינגלים מ-2019
שירי מרגי
שירים בעברית
שירים שנכתבו על ידי סטטיק
שירים שהופקו על ידי ג'ורדי
שירים שנכתבו על ידי ג'ורדי
סינגלים שהגיעו למקום הראשון במצעד העברי של מדיה פורסט
סינגלים שהגיעו למקום הראשון במצעד הרשמי של גלגלצ
סינגלים בהוצאת Mobile1 Music